пристигнал, пръв обслужен“, се определят в приложение II.
 2. Количествата, определени в регламентите за откриване на тарифните квоти, посочени в приложения I и II към настоящия регламент, се заменят с количествата, определени в третата колона на тези приложения.
 3. Чрез дерогация от параграф 1, съгласно който за дадена тарифна квота периодът на квотата започва преди деня, от който се прилага член 1, параграф 2 от Регламент (ЕС) 2019/216, и приключва след този ден, разпределянето на съответната тарифна квота се извършва с прилагане на процента за ЕС-27 към количествата по тази тарифна квота, налични след последното разпределение. Като се вземат предвид количествата, разпределени в държавите членки, различни от Обединеното кралство, за всяка тарифна квота за същия период на квотата преди деня, от който се прилага член 1, параграф 2 от Регламент (ЕС) 2019/216, разпределените количества по тарифната квота не надхвърлят количествата, определени в третата колона на приложение I към настоящия регламент за всяка тарифна квота, управлявана по метода на едновременната проверка.
 В рамките на два работни дни след деня, от който се прилага член 1, параграф 2 от Регламент (ЕС) 2019/216, Комисията публикува, под формата на подходяща онлайн публикация, наличните количества за всяка тарифна квота, посочена в първа алинея от посочения параграф, в деня, от който се прилага член 1, параграф 2 от същия регламент.
 Член 2
 Издадени лицензии за внос и получени права на внос преди прилагането на член 1, параграф 2 от Регламент (ЕС) 2019/216
 1. Правата и задълженията, произтичащи от издадените лицензии за внос и правата на внос от компетентните органи на Обединеното кралство по тарифните квоти, посочени в приложения I и II към настоящия регламент, изтичат в рамките на Съюза, когато член 1, параграф 2 от Регламент (ЕС) 2019/216 започне да се прилага.
 2. Правата и задълженията, произтичащи от издадените лицензии за внос и правата на внос от компетентните органи на държавите членки, различни от Обединеното кралство, по тарифните квоти, посочени в приложения I и II към настоящия регламент, остават приложими в Съюза.
 Въпреки това, в случаите, когато подобни лицензии са били прехвърлени на оператори в Обединеното кралство преди прилагането на член 1, параграф 2 от Регламент (ЕС) 2019/216, произтичащите от тези лицензии права и задължения изтичат в Съюза, когато член 1, параграф 2 от Регламент (ЕС) 2019/216 започне да се прилага.
 Член 3
 Изменение на Регламент (ЕС) No 1085/2010 на Комисията
 Следният нов текст се добавя в приложението към Регламент (ЕС) No 1085/2010 на Комисията (5):
 Пореден номер
 Код по КН/Продукт
 Произход
 Мито
 Годишна тарифна квота (тонове нетно тегло)
 „09.0135
 1108 14 00
 Нишесте от маниока
 Всички трети държави
 Мито, равно на това на най-облагодетелствана нация (мито на НОН), намалено със 100 EUR на тон
 500“
 Член 4
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от деня, от който се прилага член 1, параграф 2 от Регламент (ЕС) 2019/216.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 март 2019 година.
